’n Koalisieregering met die DA of die EFF kan nie uitgesluit word nie. Dit sal baie sleg wees vir die ANC, maar nie noodwendig vir die land nie. Indien dit naatloos gebeur, sal dit die lewenskragtigheid van die demokrasie bewys.
Dit sal hopelik ook ’n einde bring aan die houvas wat staatskapers op die land het en skoner, oper regering in die hand werk. Indien Zuma se magspeletjies die land in dié rigting druk, sal ons hom dalk iets skuldig wees.